OnePlus 13 lanceres allerede til oktober

Der har længe gået rygter om, at OnePlus ville præsentere sit næste flagskib tidligere end normalt. Det sker typisk i december måned. Nu bekræfter den lokale chef for OnePlus i Kina, Li Jie Louis, at OnePlus 13 vil blive lanceret i Kina allerede i oktober måned. Der betyder, at vi måske får telefonen til Danmark inden årets udgang.

På sin Weibo-side skriver Li Jie Louis også, at telefonen vil være bestykket med den nyeste generation af smartphone-chips. “På OnePlus’ nye flagskib vil du opleve en hidtil uset præstation,” skriver han.

Det kunne godt tænkes at være Qualcomm Snapdragon 8 Gen 4, der også præsenteres i oktober. Timingen er næppe tilfældig og OnePlus plejer at være hurtige til at adoptere nye chipsets.

Læs også vores anmeldelse af OnePlus 12.

Tidligere rygter har antydet, at OnePlus 13 vil få en massiv kameraopgradering, med et system, der svarer til det der findes på Oppo Find X7 Ultra. Det har tre 50 megapixels sensorer på bagsiden, hvoraf den ene leverer 3x optisk zoom. Samarbejdet med Hasselblad vil også fortsætte.

Bliver kameraet ens med Oppo-systemet, bliver det en Sony LYT-900, der tager sig af hovedkameraet, mens telefotoet klares af Sony IMX858 og Sony LYT-600 bruges til ultravidvinkel.

Der går også rygter om, at OnePlus 13 vil være udrustet med et stort 6.000 mAh batteri, der skal erstte det i forvejen store 5.400 mAh batteri i OnePlus 12.

Men alt det bliver vi altså klogere på, allerede engang i oktober måned.

OnePlus 13 lanceres allerede til oktober