Se listen: Derfor skifter vi mobilen ud

Techvirksomheden OnePlus har undersøgt, hvilke krav danskerne har til deres mobil. Og særligt én tendens skiller sig ud. Danskerne vil have lang batterilevetid og når batterilevetiden svækkes, skiftes mobilen ud.

I undersøgelsen foretaget af OnePoll på vegne af OnePlus fremgår det, at danskerne generelt holder fast i deres mobil i længere tid end tidligere. Hver anden dansker (47 procent) har i dag deres telefon i op til fire år, før de udskifter den til fordel for en nyere eller istandsat model. Til sammenligning var det for 10 år siden kun 19 procent af danskerne, der havde deres mobiler i mere end tre år.

Udover at holde længere på mobilen, viser tallene fra OnePlus en krystalklar tendens i danskernes krav til deres mobiler: Danskerne vil have lang batterilevetid, kamera med høj opløsning, hurtig ydeevne og en stor skærm. De fem vigtigste funktioner i mobiltelefoner, er ifølge undersøgelsen:

Batterilevetid.

Kamera med høj opløsning.

Enhedens ydeevne.

Forbindelse.

Seneste nye skærm.

Men hvad er så hovedårsagerne til, at vi vælger at skifte telefonen ud? Igen er batteriet i top.

Svækket batterilevetid.

Forældet model.

Fysiske skader.

Vi kan med andre ord snildt leve med en skærm, der er flækket, hvis bare batteriet holder.

Ifølge undersøgelsen skifter halvdelen af danskerne deres mobil ud, når batteriet ikke længere holder hele dagen. Personer i aldersgruppen 25-54 år er den mest tilbøjelige gruppe af danskere, der opgraderer mobilen, når batteriet taber pusten, mens de helt unge i alderen 18-24 i højere grad udskifter mobilen, hvis den får fysiske skader. For de 55+ årige er det primært følelsen af, at mobilen er blevet forældet, der udløser et køb af en ny mobil.

– Batterilevetiden spiller hovedrollen som den vigtigste funktion – og samtidig den største kilde til frustrationer, især for den yngre generation, siger Thor Gøtz, der er landechef for OnePlus i Danmark.

Netop OnePlus har længe været blandt de mobilproducenter, der har fokuseret kraftigt på batteriet. Og så sent som i sidste måned lancerede selskabet sin seneste topmodel i Kina – en telefon med et stort 6.000 mAh batteri i bugen.

Se listen: Derfor skifter vi mobilen ud